Դերվիշները տեղավորվեցին սենյակի ծայրում կանգնեցված բեմի վրա, և Վարդանը, իր գործիքը լարելու ընթացքում, ուսումնասիրեց հյուրերին։ Տանտիրջ աջ կողմում նա զարմանքով հայտնաբերեց Հալիթ փաշայի կլորիկ դեմքը։ Բացառությամբ ճերմակող մազերի, գեներալը չէր փոխվել Սվասում տեղի ունեցած իրենց վերջին հանդիպումից հետո, երբ նա փրկել էր Վարդանին կախաղանից։ Վարդանը ուշադիր նայում էր ընկերոջը և չնկատեց Փաշազադե Շահիր Միթադի նշանն ու ուշացումով սկսեց նվագել, իր վրա գրավելով հյուրերի ուշադրությունը։ Մի քանի վայրկյանով նրա և գեներալի հայացքները հանդիպեցին։ Գեներալը նրան չճանաչեց մորուքի և դերվիշի հագուստի պատճառով։